คณะวิศวกรรมศาสตร์ มหาวิทยาลัยกรุงเทพ
หลักสูตรการศึกษา

ดูเพิ่ม: § การรับบุคคลเข้าศึกษา, และ ภาคการศึกษา
คณะวิศวกรรมศาสตร์ มหาวิทยาลัยกรุงเทพ ทำการเปิดสอนในหลากหลายสาขาวิชาทั้งในระดับปริญญาตรี ปริญญาโท และปริญญาเอก โดยในปัจจุบันทางคณะได้เปิดทำการเรียนการสอนทั้งหมด 5 สาขาวิชา ใน 5 ภาควิชา ได้แก่
| หลักสูตรที่เปิดทำการสอนในคณะวิศวกรรมศาสตร์ มหาวิทยาลัยกรุงเทพ> หน่วยงาน | หลักสูตรที่เปิดทำการสอนในคณะวิศวกรรมศาสตร์ มหาวิทยาลัยกรุงเทพ> ระดับปริญญาตรี | หลักสูตรที่เปิดทำการสอนในคณะวิศวกรรมศาสตร์ มหาวิทยาลัยกรุงเทพ> ระดับปริญญาโท | หลักสูตรที่เปิดทำการสอนในคณะวิศวกรรมศาสตร์ มหาวิทยาลัยกรุงเทพ> ระดับปริญญาเอก |
| --- | --- | --- | --- |
| ภาควิชาวิศวกรรมปัญญาประดิษฐ์และวิทยาการข้อมูล | วิศวกรรมศาสตรบัณฑิต (วศ.บ.) / Bachelor of Engineering (B.Eng.) สาขาวิชาวิศวกรรมปัญญาประดิษฐ์และวิทยาการข้อมูล (Artificial Intelligence Engineering and Data Science) |    |    |
| ภาควิชาวิศวกรรมไฟฟ้า | วิศวกรรมศาสตรบัณฑิต (วศ.บ.) / Bachelor of Engineering (B.Eng.) สาขาวิชาวิศวกรรมไฟฟ้า (Electrical Engineering) |    |    |
| ภาควิชาวิศวกรรมคอมพิวเตอร์และหุ่นยนต์ | วิศวกรรมศาสตรบัณฑิต (วศ.บ.) / Bachelor of Engineering (B.Eng.) สาขาวิชาวิศวกรรมคอมพิวเตอร์และหุ่นยนต์ (Computer and Robotics Engineering) |    |    |
| ภาควิชาวิศวกรรมมัลติมีเดียและเอ็นเตอร์เทนเมนต์ | วิศวกรรมศาสตรบัณฑิต (วศ.บ.) / Bachelor of Engineering (B.Eng.) สาขาวิชาวิศวกรรมมัลติมีเดียและเอ็นเตอร์เทนเมนต์ (Multimedia and Entertainment Engineering) |    |    |
| ภาควิชาวิศวกรรมไฟฟ้าและคอมพิวเตอร์ (หลักสูตรนานาชาติ) |    | วิศวกรรมศาสตรมหาบัณฑิต (วศ.ม.) / Master of Engineering (M.Eng.) สาขาวิชาวิศวกรรมไฟฟ้าและคอมพิวเตอร์ (Electrical and Computer Engineering) | วิศวกรรมศาสตรดุษฎีบัณฑิต (วศ.ด.) / Doctor of Engineering (D.Eng.) สาขาวิชาวิศวกรรมไฟฟ้าและคอมพิวเตอร์ (Electrical and Computer Engineering) |

โดยการเรียนการสอนในระดับวิศวกรรมศาสตรบัณฑิต (ปริญญาบัณฑิต) ของคณะวิศวกรรมศาสตร์ใช้ระบบทวิภาคคือ แบ่งปีการศึกษาหนึ่งออกเป็น 2 ภาคการศึกษา ได้แก่ ภาคการศึกษาตอนต้นและภาคการศึกษาตอนปลาย (อาจมีการศึกษาในภาคฤดูร้อน) ซึ่งปัจจุบันแบ่งออกเป็น 4 สาขา ได้แก่ สาขาวิชาวิศวกรรมปัญญาประดิษฐ์และวิทยาการข้อมูล, สาขาวิชาวิศวกรรมไฟฟ้า, สาขาวิชาวิศวกรรมคอมพิวเตอร์และหุ่นยนต์ และสาขาวิชาวิศวกรรมมัลติมีเดียและเอ็นเตอร์เทนเมนต์ โดยทั้งสี่สาขาจะใช้ระยะเวลาในการศึกษาตลอดหลักสูตร 4 ปี ซึ่งแบ่งเป็นการศึกษาวิชาการศึกษาทั่วไปและวิชาพื้นฐานวิชาชีพเป็นเวลา 1 ปี และการศึกษาวิชาเฉพาะวิชาชีพเป็นเวลา 2 ปี และฝึกปฏิบัติวิชาชีพ 1 ปี โดยทั้งสี่หลักสูตรได้รับการรับรองจากสำนักงานคณะกรรมการข้าราชการพลเรือน (กพ.), สำนักงานคณะกรรมการการอุดมศึกษา (สกอ.), สำนักงานรับรองมาตรฐานและประเมินคุณภาพการศึกษา (สมศ.) และสภาวิศวกร
นอกจากการจัดการศึกษาในระดับปริญญาบัณฑิตนั้น คณะวิศวกรรมศาสตร์ยังได้ทำการจัดการเรียนการสอนในระดับบัณฑิตศึกษา ในสาขาวิชาวิศวกรรมไฟฟ้าและคอมพิวเตอร์ โดยใช้ระยะเวลาในการศึกษาระดับวิศวกรรมศาสตรมหาบัณฑิต (ปริญญามหาบัณฑิต) โดยทั่วไป 3 ปี และระยะเวลาที่ใช้ในการศึกษาระดับวิศวกรรมศาสตรดุษฎีบัณฑิต (ปริญญาดุษฎีบัณฑิต) จะขึ้นอยู่กับวุฒิทางการศึกษาเดิมของผู้ที่ทำการสมัครเข้ารับการศึกษาต่อในสาขาวิชาวิศวกรรมไฟฟ้าและคอมพิวเตอร์  โดยจำเป็นต้องไม่ต่ำกว่าในระดับปริญญาบัณฑิต และวุฒิทางการศึกษาดังกล่าวจำเป็นจะต้องเกี่ยวข้องกับสาขาวิชาวิศวกรรมไฟฟ้าและคอมพิวเตอร์ โดยทางมหาวิทยาลัยจะเป็นผู้ทำการกำหนดเกณฑ์ในการรับสมัครและเกณฑ์ในการคัดเลือกต่อไปในแต่ละปีการศึกษา ซึ่งการศึกษาในระดับวิศวกรรมศาสตรมหาบัณฑิต และวิศวกรรมศาสตรดุษฎีบัณฑิต จะทำการจัดการเรียนการสอนในรูปแบบของหลักสูตรนานาชาติเท่านั้น